《七言道中示三使二首 其二》
宋代·沈遘

汉家恩信抚群戎，坐息边民乐岁丰。自古所求中国治，于今无复四夷功。

金缯但取一州赋，使介何辞万里通。顾我衰羸岂堪此，共扬威命赖诸公。

作者简介：（1028—1067）杭州钱塘人，字文通。仁宗皇祐元年进士。历江宁府通判、知制诰、知杭州。明于吏治，令行禁止。召知开封府，迁龙图阁直学士，拜翰林学士、判流内铨。母亡既葬，庐墓下，服丧未竟而卒。有《西溪集》。